CKP รายได้ขายไฟฟ้าทะลัก! ดันกำไร Q3 โต 23 เท่าตัว มาที่ 831.31 ลบ.
CKP รายได้ขายไฟฟ้าทะลัก! ดันกำไร Q3 โต 23 เท่าตัว มาที่ 831.31 ลบ.
10 พ.ย. 2563

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานไตรมาส 3/63 สิ้นสุดวันที่ 30 ก.ย.63 ดังนี้

โดยผลการดำเนินงานเพิ่มขึ้นเนื่องจากรายได้รวมไตรมาส 3/2563 อยู่ที่ 2,141.55 ล้านบาท จากช่วงเดียวกันของปีก่อน 2,005.57 ล้านบาท โดยส่วนใหญ่มาจากรายได้จากการขายไฟฟ้าและไอน้ำ นอกจากนี้ค่าใช้จ่ายรวมไตรมาส 3/2563 อยู่ที่ 1,620.24 ล้านบาท ลดลงจากช่วงเดียวกันของปีก่อนอยู่ที่ 1,715.74 ล้านบาท
นอกจากนี้ส่วนแบ่งกำไรจากเงินลงทุนในบริษัทร่วมไตรมาส 3/2563 อยู่ที่ 669.59 ล้านบาท เพิ่มขึ้นจากช่วงเดียวกันของปีก่อนขาดทุน 14.10 ล้านบาท โดยส่วนใหญ่มาจากการรับรู้ส่วนแบ่งกำไรในบริษัท ไซยะบุรีพาวเวอร์ จำกัด (XPCL) โดยมีสาเหตุหลักมาจากปริมาณน้ำที่ไหลผ่านโรงไฟฟ้าในไตรมาส 3 สูงขึ้นตามปริมาณฝนที่ตกเพิ่มขึ้นใน สปป. ลาว ส่งผลให้ XPCL มีปริมาณการขายไฟฟ้าเพิ่มขึ้นจากช่วงเดียวกันของปีก่อน